《上之回》
南北朝·王谌

蠲吉辰，荐明廷。
只中坛，宾万灵。
醮祠寿宫礼太一，东祀天孙西太室。
灵芝宝鼎胙元封，亲郊雍畴回中峰。
中峰绝险天所划，百神驱道平如席。
云髾秀划高拂空，翠辇玉鸾鸣霹雳。
试凭萧关望朔方，月支稽首楼兰降。
复朝独鹿狩鸣泽，芬树羽林归建章。
建章壁门春昼永，井干泰液多游幸。
千秋万岁奈乐何，几度鸾旗出安定。

作者简介：王谌（423-491年），字仲和，东海郡郯县（今山东郯城县）人。南朝大臣，三国时期曹魏司徒王朗之后，东晋太子少傅王雅玄孙，护军司马王元闵之子。初为徐州刺史沈昙庆主簿，交好湘东王刘彧。刘彧即位成为宋明帝，除司徒参军，带薛县令，拜中书侍郎，迁尚书左丞，转黄门侍郎。南齐建立，以冠军将军历任诸王长史。永明九年（491年）卒，年六十九。